《冷泉亭》
元代·方回

寺门不须入，林磵莹清襟。
老树几前代，冷泉如我心。
缒萝猿接果，龛石佛添金。
别有真天趣，月寒秋夜深。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。